Nrz:-15 


Foreningsmeddelelser 


Møder i Elektroingeniørgruppen. 


Telegratingeniør, cand. polyt. K. Svenningsen holdt den 
12. Marts 1947 Foredrag om: »Radio-Navigationsmidler 
i Luftfarten«. 

H. A. M. Clark B. Sc. (Eng.) A. M. I. E. E. holdt den 
21. Marts 1947 Foredrag om: »Television«. 

Douglas E. Lambert B. Sc. (Eng.) A. M. I. E. E. holdt 
den 26. Marts 1947 Foredrag om: »The selection of 
switchgear for voltages of 33 kV to 132 kV with spe- 
cial reference to circuit-breaker development and short 
circuit testing in Great Britain«. 

Foredragene og de paafølgende Diskussioner vil senere 
blive gengivet her i Bladet. 


Elektroingeniørgruppens Sommerudflugt 1947. 


Udflugten fandt Sted som en Heldagstur Lørdag den 
31. Maj 1947, og Turen gik til Hålsingborg, hvor der 
om Formiddagen blev aflagt- Besøg paa Fabriken 
»Elektromekano« og om Eftermiddagen Besøg paa Hål- 
singborg fuldautomatiske Telefoncentral. Der deltog 160 
af Gruppens Medlemmer, og Turen var fra først til sidst 
begunstiget af det herligste Sommervejr. 7 

Ved Ankomsten til »Elektromekano« blev Delta- 
gerne budt Velkommen af Direktør J. L. la Cour, 
der for danske Elektroingeniører navnlig er kendt 
gennem sit Medforfatterskab ved forskellige Lære- 
bøger om elektriske Maskiner, som f. Eks. Arnold og 
la Cour: Die Wechselstromtechnik«. Direktør la Cour 
omtalte, at Svenska Elektromekaniska Industriaktiebo- 
laget (»Elektromekano«) er stiftet i 1918. Fabrikations- 
programmet omfatter de to Hovedgrupper: Elektriske 
Maskiner og Kobbertraad. I 1939—40 flyttedes Virksom- 
heden til Udkanten af Hålsingborg, hvor der er blevet 
opført en hel ny Fabrik. I 1942 beskæftigede Fabriken 
164 Funktionærer og 676 Arbejdere. 

Efter nogle orienterende Bemærkninger af Ingeniør 
Iggberg, »Elektromekano«, tog Rundgangen paa Fabriken 
sin Begyndelse. Fabriken var i fuldt Sving, men at den 
vanskelige Materialesituation ogsaa gør sig gældende i 
Sverige fremgik af en ret stor Del mere eller mindre 
færdige Maskiner og Transformatorer, der var stillet til 
Side, indtil forskellige manglende Enkeltdele som Iso- 
latorer, Klemkasser o.s.v. kunde fremskaffes. I Kobber- 
valseværket fik man Lejlighed til at se, hvorledes 120 
kg store Kobberbarrer paa faa Minutter valsedes ned til 
Kobbertraad med en Diameter paa faa mm. 

Paa Telefoncentralen hilstes Deltagerne Velkommen af 
Sektionsingeniør Sten Ahlbom. Den fuldautomatiske Cen- 
tral, der er af Fabrikat L. M. Ericsson, er taget i Brug 
i 1940, Abonnenttallet andrager 13.000. Foruden den au- 
tomatiske Central havde Deltagerne ogsaa Lejlighed til 
at bese Rigstelefoncentralen, der er udført som en manuel 
Central. 

Ved Lunchen, der fandt Sted paa Hotel Mollberg, og 
ved hvilken den svenske elektromekaniske Industri var 
Vært, holdtes Taler af Direktør la Cour og Elektroinge- 
niørgruppens Formand, Afdelingsingeniør, cand. polyt. 
A. Ebbesen. Ved samme Lejlighed afsløredes en Over- 
raskelse, som Gruppens Bestyrelse havde til Udflugts- 
deltagerne, og som bestod i 4 svenske Kr. pr. Deltager. 
De svenske Penge blev dog hurtig brugt i den Time, der 

var til Raadighed, inden Færgen sent paa Eftermiddagen 
sejlede tilbage til Helsingør, hvor Deltagerne sammen 
med Gæster fra de to svenske Virksomheder samledes 
til Aftensmaaltid paa Kronborg Havbad. Trods Sommer- 
varmen, der under de foreliggende Forhold nærmest 
maatte betegnes som tropisk, og trods Arrangementets 
lidt interimistiske Karakter, fik Aftenen dog et særdeles 
vellykket Forløb. Hertil bidrog ikke mindst en af Ci- 
vilingeniør M. A. Balslev forfattet Sang om Elektroinge- 
niøren, en Tale af Direktør, Civilingeniør A. Bronø om 
det skandinaviske Samarbejde og en af de svenske Gæ- 
ster, Telegrafkommisarie Gösta Wahlgren's udmærkede 
Evner som Forsanger ved flere af Aftenens Sange. Be- 
styrelsen havde ogsaa ved denne Lejlighed en Over- 
raskelse — af ganske vist anden Art — til Deltagerne. 
Den bestod — som Gruppens Formand udtrykte det — 
i, at der som Afslutning paa Aftenen i Stedet for en 
Whisky, som de fleste havde ventet, bley serveret en 
ekstra Øl til Deltagerne. HK: R. 


Notits 


»Erlang«, International Enhed for Telefontrafik. 


Som omtalt i Overingeniør P. V. Christensens Artikel 
»Erlang, Enhed for Telefontrafik«, »Ingeniøren« 1944, 
Side E 77, er man i 1944 i Sverige og Danmark blevet 
enige om at knytte Navnet paa Kjøbenhavns Telefon 
Aktieselskabs videnskabelige Medarbejder, Magister A. K. 
Erlang (1878—1929), til den naturlige Enhed for Tele- 
fontrafik, og det var Tanken at søge denne Enhed 
»Erlang« internationalt vedtaget, naar det videnskabe- 
lige Samarbejde mellem Landene blev genoptaget efter 
Krigen. 

»Le comité consultatif international des communica- 
tions téléphoniqúes à grande distance« (C. C. I. F.) har i 
Slutningen af Oktober 1946 afholdt sit 14. Plenarmøde 
i Montreux, og her blev Forslaget om at indføre Navnet 
»Erlang« som international Enhed for Telefontrafik fore- 
lagt paa Mødet den 28. Oktober 1946. Forslaget blev en- 
stemmigt vedtaget, og i Mødeberetningen staar anført: 
»Navnet Erlang bliver antaget som Anerkendelse af de 
vigtige Arbejder over Anvendelsen af Sandsynligheds- 
regningen paa Problemer inden for Telefonteknikken,. 
som er blevet udført af den danske Videnskabsmand 
Erlang«. 

1 Erlang er saaledes Enheden for Telefontrafikinten- 
sitet og kan populært forklares saaledes: For et Led- 
ningsbundt eller en Vælgergruppe, hvor Trafikforholdene 
inden for et vist Tidsrum er stationære, d. v. s. hvor 
Trafikken ikke viser Tendens til at stige eller falde, 
siges Trafikintensiteten at være n Erlang, naar der gen- 
nemsnitlig er optaget n Ledninger eller Vælgere. 

I denne Anledning er i Serien »Ingeniørvidenskabelige 
Skrifter« 1946, Nr. 3, offentliggjort en kortfattet Biografi 
af Magister Erlang og en Fortegnelse over hans offent- 
liggjorte Arbejder. 

En Fremstilling af Magister Erlangs vigtigste Arbej- 
der inden for Telefontrafikteorien findes i min Artikel 
»Grundtræk af Sandsynlighedsregningens Anvendelse i 
Telefonien«, »Ingeniøren« 1940, Side E 21. 


E. Brockmeyer, 
Civilingeniør, K.T.A.S. 


